Люблянскі ЛГБТ-кінафэстываль

**Люблянскі ЛГБТ-кінафестываль** - штогадовы міжнародны фэстываль ЛГБТ фільмаў, які адбываецца ў Любляне, Славенія. Ён зьяўляецца найстарэйшым ЛГБТ-кінафэстывалем у Эўропе, а таксама найстарэйшым міжнародным кінафэстывалем у Славеніі. На ім прадстаўляюцца фільмы, якія закранаюць тэмы сэксуальнай і гендарнай разнастайнасьці.

Паказы адбываюцца цягам прыблізна тыдня напачатку сьнежня, да Сусьветнага дня барацьбы са СНІДам.

## Гісторыя
Пачаткам Люблянскага ЛГБТ-кінафестывалю лічыцца фэст "Magnus", арганізаваны ў 1984 г. гей-секцыяй Люблянскага культурнага студэнцкага цэнтру (ŠKUC) як частка больш шырокага фэстывалю гей-культуры.

Фэстываль адбываўся штогод акрамя 1987 г., калі ён быў адменены югаслаўскімі ўладамі, які спаслаліся на непажаданасьць міжнародных кантактаў у гей-спольнасьці з-за эпідэміі СНІДу.

Фэстываль неаднаразова сутыкаўся з крытычным бракам фінансаваньня. У 1996 г. арганізатары зьвярнуліся ў Міністэрства культуры з прозьбай дазволіць паказ фільмаў безь перакладу, бо выдаткі на пераклад былі б занадта вялікімі для некамерцыйнага фэстывалю. У прозьбе было адмоўлена. Фільмы ў 1996 г. паказваліся ў жывым перакладзе.

З 1994 г., за выключэньнем 2004-2008 гг., асноўным месцам правядзеньня фэстывалю стала "Славенская кінатэка" (). З 2004 года штогод фэстываль адбываецца як мінімум у адным дадатковым месцы па-за Люблянай.

З 2013 г. лепшыя фільмы фэстывалю ўзнагароджваюцца прызамі журы і гледачоў. Галоўныя прызы фэстывалю называюцца "Ружовы Цмок" - ад цмока, сымбалю Любляны.

У 2018 г. фэстываль упяршыню атрымаў фінансавую падтрымку Славенскага кінацэнтру. Упяршыню журы фестывалю, якое ацэньвала мастацкія фільмы, было міжнародным. Фэстываль у тым годзе адкрываў першы прафэсійна зьняты ў Славеніі гей-фільм, "Наступствы" ().

## Узнагароды
**2019**

* Ружовы цмок - узнагарода журы:    *Couteau dans le coeur* (Yann Gonzalez)
* Ружовы цмок - узнагарода гледачоў:  *Portrait de la jeune fille en feu* (Céline Sciamma)

**2018**

* Ружовы цмок - узнагарода журы:  *Tinta bruta* (Felipe Matzembacher, Marcio Reolon)
* Ружовы цмок - узнагарода гледачоў:  *Freak Show* (Trudie Styler)

**2017**

* Ружовы цмок - узнагарода журы:  *120 battements par minute* (Robin Campillo)
* Ружовы цмок - узнагарода гледачоў:  *Chavela* (Catherine Gund, Daresha Kyi)
* Ружовы цмок - узнагарода за славенскі  кароткі фільм:  *Po gladini* (Blaž Slana)

**2016**

* Ружовы цмок - узнагарода журы:  *Théo et Hugo dans le même bateau* (Olivier Ducastel, Jacques Martineau)
* Ружовы цмок - узнагарода гледачоў:  *Transspolna življenja v Sloveniji* (Michelle Emson)

**2015**

* Ружовы цмок - узнагарода журы:  *Margarita, With a Straw* (Shonali Bose)
* Ружовы цмок - узнагарода гледачоў:     *How to Win at Checkers (Every) Time* (Josh Kim)

**2014**

* Ружовы цмок - узнагарода журы:  *Matterhorn* (Diederik Ebbinge)
* Ружовы цмок - узнагарода гледачоў:  *Hoje Eu Quero Voltar Sozinho* (Daniel Ribeiro)
* Ружовы цмок - узнагарода за славенскі  кароткі фільм:  *Božja napaka* (Eva Matarranz, Anna Savchenko)

**2013**

* Ружовы цмок - узнагарода журы:  *Yoshiko & Yuriko (Yuriko, dasuvidânya)* (Sači Hamano)
* Ружовы цмок - узнагарода гледачоў:  *Rosie* (Marcel Gisler)

## Спасылкі
Катэгорыя:ЛГБТ у Славеніі
Катэгорыя:ЛГБТ-кінафэстывалі
Катэгорыя: 1984 год у Славеніі